

REPUBLIKA HRVATSKA

VIROVITIČKO-PODRAVSKA ŽUPANIJA

GRAD SLATINA

GRADONAČELNIK

KLASA: 551-06/21-05/

URBROJ: 2189/02-03-02/02-21-1

Slatina, 31. prosinca 2021. godine

Na temelju članka 25. Statuta Grada Slatine (Službeni glasnik Grada, broj 5/09, 5/10, 1/13. i 2/13. – pročišćeni tekst, 3/18, 9/20. i 5/21.), gradonačelnik Grada Slatine, donosi

**O D L U K U**

**o financiranju školske prehrane učenicima osnovnih škola s prebivalištem na području Grada Slatine**

**I.**

Ovom Odlukom propisuje se postupak za ostvarivanje prava na financiranje troškova prehrane učenika osnovnih škola iz sredstava proračuna Grada Slatine za 2022. godinu.

**II.**

Pravo na financiranje troškova prehrane u školskoj kuhinji mogu ostvariti učenici osnovnih škola koji imaju prebivalište na području Grada Slatine, a polaznici su Osnovne škole Eugena Kumičića Slatina i Osnovne škole Josipa Kozarca Slatina.

**III.**

Pravo na financiranje troškova prehrane nemaju učenici kojima se troškovi prehrane u cjelini financiraju iz drugih izvora.

**IV.**

Roditelji koji su korisnici zajamčene minimalne naknade Centra za socijalnu skrb Slatina, za svoju djecu koja su polaznici osnovne škole, ne podnose poseban zahtjev Gradu Slatini.

**V.**

Grad Slatina podmirit će školama troškove školske prehrane sukladno ovoj Odluci prema dostavljenom zahtjevu za financiranje Stručnoj službi Grada Slatine.

Uz predmetni zahtjev škole su dužne priložiti popis djece koja su u proteklom mjesecu ostvarila pravo na besplatnu prehranu, a sve u pravcu ovjere vjerodostojnosti dokumentacije za isplatu sredstava financiranja.

**VI.**

Grad Slatina se obvezuje financirati troškove prehrane za razdoblje od 10. siječnja 2022. godine do kraja školske 2021/2022. godine.

**VII.**

Ova Odluka stupa na snagu danom donošenja i objavit će se u Službenom glasniku Grada Slatine.

GRADONAČELNIK

Denis Ostrošić, prof.

DOSTAVITI:

1. OŠ E. Kumičića Slatina,
2. OŠ J. Kozarca Slatina,
3. Odsjek za financije, ovdje,
4. Odsjek za opće poslove, ovdje,
5. Za evidenciju akata Gradonačelnika, ovdje,
6. Za objavu u Službenom glasniku Grada Slatine,
7. Arhiva, ovdje.